## La Conselleria de Cultura avalua amb el sector ajudes extraordinàries per a la reactivació editorial

*** S’habilitaran mecanismes per a reorganitzar les ajudes que no hagen eixit este exercici
* S’avaluaran ajudes per a la recuperació editorial després de la riuada
* Les bases arrepleguen la normativa de simplificació i nous criteris de la Conselleria amb l’objectiu de facilitar la seua tramitació**

La Conselleria d’Educació, Cultura, Universitats i Ocupació reafirma el seu compromís amb el sector del llibre i destaca que s’estan avaluant juntament amb el sector ajudes extraordinàries per a la reactivació editorial a conseqüència dels danys causats per la riuada.

En este sentit, posa de manifest que abans de la incorporació de l’equip actual no s’havien iniciat la tramitació de les línies, i se suma la dificultat del procés de revisió de les bases per a la seua adaptació a les exigències de la normativa sobre simplificació administrativa.

A pesar d’esta situació, la Direcció General de Cultura ha aconseguit publicar la línia de producció editorial i les dos nominatives de la Fundació FULL i la Fundació Bromera per al Foment de la Lectura.

La Direcció General de Cultura és plenament conscient de la repercussió que tenen estes ajudes en el sector del llibre. Per això, s’estan estudiant mecanismes per a pal·liar este desfasament, inclosa la possibilitat de convocar immediatament les ajudes corresponents a 2025, i permetre la justificació amb activitats realitzades en 2024.

La previsió és convocar en l’exercici 2025, com més prompte millor, una vegada s’aprove el pressupost i es tinguen aprovades les noves bases, subvencions que permeten la imputació de gastos relatius a activitats fetes i pagades en un període que abaste 2024.

La Direcció General de Cultura reitera el seu compromís amb el sector del llibre i continua treballant per a trobar solucions que permeten la seua recuperació i enfortiment.

Fecha: 26/11/2024